laion/Wikipedia-Exotic huggingface dataset:
মাদাম কামা

মাদাম কামা (২৪ সেপ্টেম্বর, ১৮৬১ - ১৩ আগস্ট, ১৯৩৬) বা ভিকাজী রুস্তম কামা ছিলেন ভারতীয় স্বাধীনতা সংগ্রামী ও বিপ্লবী আন্দোলনের গুরুত্বপূর্ণ ব্যক্তিত্ব। তাকে ভারতীয় বিপ্লববাদের জননী বলা হয়। মাদাম কামা ১৮৬১ সালে ব্রিটিশ ভারত বোম্বাইতে একটি পারসি পরিবারে জন্মগ্রহণ করেন, তার পিতার নাম ছিল ভিখাই সোরাব প্যাটেল। তিনি আলেকজান্দ্রা নেটিভ গার্লস ইনস্টিটিউশনে পড়াশোনা করেন। ১৮৮৫ সালে ভিখাজি কামা রুস্তম কামাকে বিবাহ করেছিলেন। তার স্বামী পেশায় আইনজীবী ও ইংরেজপন্থী ছিলেন। ভিখাজি রুস্তম কামা সামাজিক ও জনকল্যাণমূলক কাজে বেশিরভাগ সময় ব্যস্ত থাকতেন। ১৮৯৬ সালে বোম্বাই এলাকায় দুর্ভিক্ষ ও প্লেগ আক্রান্ত হলে কামা মেডিকেল কলেজের সেবামূলক কাজে যোগ দেন ও নিজেও প্লেগে আক্রান্ত হন। স্বাস্থ্যোদ্ধারের জন্যে লন্ডন যান তিনি। ১৯০৮ সালে বিপ্লবী শ্যামজী কৃষ্ণ বর্মা ও দাদাভাই নৌরোজি >র সাথে তার আলাপ হয়। তিনি নৌরোজির ব্যক্তিগত সচিব ছিলেন। কামা হোমরুল আন্দোলনের সাথে যুক্ত হয়ে পড়েন। ব্রিটিশ সরকার তার এই কার্যকলাপ ভাল চোখে দেখেনি। দেশে ফেরার জন্য তাকে মুচলেকা দেওয়ার প্রস্তাব দেওয়া হয় এই শর্তে যে তিনি ব্রিটিশ বিরোধী স্বাধীনতা আন্দোলন এর সাথে নিজেকে সংযুক্ত রাখবেননা, কামা এই প্রস্তাব প্রত্যাখ্যান করেন। প্যারিসে গিয়ে তিনি প্যারিস ইন্ডিয়া সোসাইটি তৈরি করেন বিদেশে বসবাসস্থিত জাতীয়তাবাদী ব্যক্তিদের সাথে। ১৯০৭ খ্রিষ্টাব্দের ২২ আগস্ট তিনি জার্মানির স্টুটগার্ট শহরে অনুষ্ঠিত এক আন্তর্জাতিক সমাজবাদী সম্মেলনে করেন। সেই সম্মেলনে ভারতের তিন রঙা পতাকার নিচে দাঁড়িয়ে ভারতে ব্রিটিশ শাসন ও শোষণের তীব্র সমালোচনা করেন মাদাম কামা। বিপ্লবীদের দমন পীড়ন নির্যাতন চালিয়ে বিপ্লবী কার্যকলাপ বন্ধ করার জন্য বিলাতে ভারত সচিবের একান্ত সচিব স্যার কার্জন উইলি সক্রিয় ছিলেন। ফলে শ্যামজি কৃশণবর্মার ঘনিষ্ট সহযোগী মদন লাল ধিংড়া কার্জন উইলিকে হত্যা করে বিপ্লবীদের ওপর নির্যাতনের প্রতিশোধ নেন। এই ঘটনাকে কেন্দ্র করে লন্ডনে কঠোর নিরাপত্তামূলক ব্যবস্থা নেওয়া হয়। বিনায়ক দামোদর সাভারকরকে গ্রেপ্তার করে বিচারের জন্য ভারতে পাঠানো হয়। পথিমধ্যে সাভারকর পালাবার চেষ্টা করেন ফ্রান্স উপকূলে। এসময় মাদাম কামার সাহায্য পাওয়ার সুযোগ তিমি পাননি। তাকে ধরে ব্রিটিশ পুলিশ। কামাকেও ফেরত পাঠানোর দাবী তোলে ইংল্যান্ড কিন্তু ফ্রান্স সরকার তা গ্রহণ না করায় শ্রীমতি কামার সম্পত্তি বাজেয়াপ্ত করে। সোভিয়েত রাশিয়া থেকে রুশ বিপ্লবের নেতা লেনিন শ্রীমতি কামাকে আমন্ত্রন জানান তার দেশে আশ্রয় নেওয়ার জন্যে যদিও কামা সেখানে যেতে পারেননি। ১৩ই আগস্ট ; ১৯৩৬
কানাডীয় বাংলাদেশী

কানাডীয় বাংলাদেশী হচ্ছেন ঐসমস্ত বাংলাদেশী বংশোদ্ভূত কানাডীয় নাগরিক বা বাংলাদেশে জন্মগ্রহণকারী বাসিন্দা যারা স্থায়ীভাবে কানাডায় বসবাস করছেন। বাংলাদেশী বংশদ্ভোত কানাডীয় নাগরিকদের বর্তমান উপাত্ত পাওয়া না গেলেও কানাডার পরিসংখ্যান অনুযায়ী (২০১১ মোতাবেক) সেদেশে ৩৪,০০০ বাংলাদেশী বংশদ্ভোত কানাডীয় বসবাস করছে। যদিও কিছু সূত্রে কানাডায় বাংলাদেশী বংশদ্ভোতদের সংখ্যা আরো কম দেখানো হয়। ২০১৬ সালের অনুযায়ী একটি বেসরকারি হিসাব মতে ৫০,০০০- ১,০০,০০০ বাংলাদেশী কানাডীয় দেশটিতে রয়েছে। বাংলাদেশী বংশদ্ভোত অধিকাংশ নাগরিক বৃহতর টরোন্টো এলাকা এবং মন্ট্রিঅলকে কেন্দ্র করে বাস করে। ২০০৬ থেকে ২০১৫ সাল পর্যন্ত ৩১,৩২৭জন বাংলাদেশী নাগরিক স্থায়ীভাবে বসবাসের জন্য কানাডায় পাড়ি দেয়। ড. অমিত চাকমা, ইউনিভার্সিটি অফ ওয়েস্টার্ন ওন্টারিও-র প্রেসিডেন্ট; (অস্ট্রেলিয়া)। দক্ষিণপূর্ব বাংলাদেশের চাকমা জাতিগোষ্ঠী থেকে আগত।, ড. ওয়াহিদুল হক (প্রয়াত), অর্থনীতিবিদ, বাংলাদেশের প্রাক্তন অর্থ মন্ত্রি। টরেন্টো বিশ্ববিদ্যালয়ের ইমিরেটাস অধ্যাপক। লুতফর রহমান রিটন, প্রতিষ্ঠিত খ্যাতিমান ছড়াকার। সাইফুল্লাহ মাহমুদ দুলাল, স্বনাম ধন্য কবি, গবেষক, লেখক, সাংবাদিক। দৈনিক ইত্তেফাকের কানাডাস্থ বিশেষ প্রতিনিধি। ব্যারিষ্টার রেজাউর রহমান, খ্যাতিমান আইনজীবী, উপস্থাপক (আইন-আদালত), লেখক। ডলি বেগম, এম পি পি, (এনডিপি), প্রভেনসিয়াল পার্লামেন্ট, অন্টারিও। ড. মোজাম্মেল খান, প্রফেসর এবং সিনেট ডেপুটি স্পিকার, শেরিডান কলেজের স্কুল অব মেকানিক্যাল অ্যান্ড ইলেকট্রিক্যাল ইঞ্জিনিয়ারিং। শহিদুল ইসলাম মিন্টু, লেখক, সাংবাদিক, সাংস্কৃতিক ব্যক্তিত্ব। দ্য বেঙ্গলী টাইমস, সাপ্তাহিক বাংলামেইলের সম্পাদক। সিইও, এন আর বি টেলিভিশন। মাহবুব ওসমানী, সাংবাদিক, গণমাধ্যম ব্যক্তিত্ব। সম্পাদক, CBN24 এইচ.এম.ইকবাল, প্রখ্যাত উদ্যোক্তা এবং ঔকভিলি অন্টারিওতে অবস্থিত সুপরিচিত মিষ্টান ব্র্যান্ড প্রিমিয়াম সুইটস এর প্রতিষ্ঠাতা নজরুল মিন্টু, সাংবাদিক, গ্রন্থাকার এবং গণমাধ্যম ন্যক্তিত্ব; দেশে বিদেশে'র প্রধান সপমাদক এবং দেশে বিদেশে টিভির সিইও মকসুদ মোহাম্মদ, রাঁধুনি, রন্ধন প্রতিযোগী, রন্ধন শিক্ষক, উদ্যোক্তা রণ মুস্তফা, এমটিভি'র স্কিন অনুষ্ঠানের হলিউড টিভি অভিনেতা শামিত শোম, সসার খেলোয়াড় নক্ষত্র, নৃত্যশিল্পী বাংলাদেশ প্রবেশদ্বার কানাডা–বাংলাদেশ সম্পর্ক User, Super। "Bangladesh Diaspora in Canada"। www.bdhcottawa.ca। ২১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৮।  Canada, Government of Canada, Statistics। "2011 National Household Survey: Data tables – Ethnic Origin (264), Single and Multiple Ethnic Origin Responses (3), Generation Status (4), Age Groups (10) and Sex (3) for the Population in Private Households of Canada, Provinces, Territories, Census Metropolitan Areas and Census Agglomerations, 2011 National Household Survey"। www12.statcan.gc.ca।  "BC - Brown Canada"। www.browncanada.com। ১৯ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৮।  "Bangladeshi Immigrants to Canada - Statistics - Immigration Trends"। canadaimmigrants.com।
হেমেন্দ্রপ্রসাদ ঘোষ

'হেমেন্দ্রপ্রসাদ ঘোষ' (২৪ সেপ্টেম্বর ১৮৭৬ - ১৬ ফেব্রুয়ারি ১৯৬২) একজন বাঙালি সাহিত্যিক, সম্পাদক এবং সাংবাদিক। হেমেন্দ্র্রপ্রসাদ ঘোষ বর্তমান বাংলাদেশের যশোহরের চৌগাছা-তে জন্মগ্রহণ করেন। তার পিতার নাম গিরীন্দ্রপ্রসাদ ঘোষ। ১৮৯৩ খ্রিষ্টাব্দে কলকাতার হেয়ার স্কুল থেকে এন্ট্রান্স পরীক্ষায় উত্তীর্ণ হন। প্রেসিডেন্সি কলেজ থেকে ইংরেজিতে অনার্স নিয়ে তিনি বিএ পরীক্ষায় উত্তীর্ণ হন। ১৩০০ বঙ্গাব্দ থেকে 'সাহিত্য' পত্রিকার সাথে তার ঘনিষ্ঠ সম্পর্ক ছিল। এছাড়া 'দাসী', 'সুহৃদ', 'উৎসাহ', 'মুকুল', 'ভারতী', 'বঙ্গদর্শন' প্রভৃতি পত্রিকাতে তার রচিত বহু গদ্য ও কবিতা প্রকাশিত হয়েছিল। তিনি 'ক্যালকাটা রিভিউ', 'হিন্দুস্তান রিভিউ' প্রভৃতি পত্রিকার লেখক ছিলেন। ১৯০৬ খ্রিষ্টাব্দে অরবিন্দ ঘোষ, শ্যামসুন্দর চক্রবর্তী ও বিপিনচন্দ্র পালের সঙ্গে 'বন্দেমাতরম' পত্রিকা পরিচালনা করেন। সাংবাদিক হিসাবে তিনি বিখ্যাত ছিলেন। সুরেশচন্দ্র সমাজপতি তার সাংবাদিক জীবনের গুরু। তিনি লন্ডনের 'ইনস্টিটিউট অফ জার্নালিস্ট'-এর সদস্য, 'দৈনিক বসুমতী'র সম্পাদক এবং ১৯১৭ খ্রিষ্টাব্দে মেসোপটেমিয়ায় প্রেরিত সাংবাদিক প্রতিনিধিদলের সদস্য ছিলেন। ১৯১৮ খ্রিষ্টাব্দে ভারতীয় সংবাদপত্রসেবীদের প্রতিনিধি হিসাবে প্রথম বিশ্বযুদ্ধের সঠিক বিবরণ জানার জন্য ইংল্যান্ড ও মধ্যপ্রাচ্যে যান। হেমেন্দ্রপ্রসাদ ঘোষ বাঙালির জাতীয় আন্দোলনে বহু নেতার পরামর্শদাতা ছিলেন। কলকাতা বিশ্ববিদ্যালয়ে সাংবাদিকতা শিক্ষাদানের ব্যবস্থা হলে তিনি অধ্যাপক হন। বিপত্নীক অধঃপতন প্রেমের জয় নাগপাশ মৃত্যুমিলন অশ্রু নিউ জার্মানি দি নিউজপেপার ইন ইন্ডিয়া কংগ্রেস ও বাঙালী আষাঢ়ে গল্প (বালক পাঠ্য পুস্তক) সংসদ বাঙালী চরিতাভিধান - সাহিত্য সংসদ স্বাধীনতা সংগ্রামী চরিতাভিধান - ডাঃ ননীগোপাল দেবদাস
কুয়ানতান বন্দর

কুয়ানতান বন্দর হল কুয়ানতান শহরের প্রায় ২৫ কিলোমিটার উত্তর দিকে এবং দক্ষিণ চীন সাগরের তীরে (অক্ষাংশ ৩°৫৮' উত্তর, দ্রাঘিমাংশ ১০৩°২৬' পূর্ব) মালয়েশিয়া উপদ্বীপের পূর্ব উপকূল অঞ্চলে অবস্থিত একটি বহুমুখী বন্দর। অতীতে বন্দরটি কুয়ানতান বন্দর কর্তৃপক্ষ দ্বারা পরিচালিত হত। ১৯৯৮ সাল থেকে বন্দরটির বেসরকারী করণ করা হয়েছে এবং বর্তমানে কুয়ানতান পোর্ট কনসোর্টিয়াম সডন ভড দ্বারা পরিচালিত হয়। কুয়ানতান বন্দরে কন্টেইনার পরিচালনার জন্য কন্টেনার ট্রেলার, ফ্রোকলিফ্ট, ধারক গ্রান্ট ক্রেন, রাবার ট্রেড গ্রান্ট কপিকল, স্ট্যাক্টার ফর্কক প্রভৃতি সরঞ্জাম এবং যন্ত্রপাতি ব্যবহার করা হয়। বন্দর থেকে স্টেফিং এবং কনটেইনারগুলি দেশের বিভিন্ন প্রান্তে পৌঁচ্ছে দেওয়ার জন্য ৯,৬০০ বর্গ মিটারের একটি কন্টেনার মালবাহী স্টেশন এবং ১,৫০০ একর জমি এবং ১৬৮ [[রাইফার (কন্টেইনার)] রাইফার]] পয়েন্টগুলির সাথে একটি কন্টেইনার ইয়ার্ড রয়েছে। কুয়ানতান বন্দরের কনটেইনার ইয়ার্ড মালয়েশিয়ায় দীর্ঘতম ফ্রি স্টোরেজ পিরিয়ড -এর একটি প্রস্তাব দেয় হয়েছে। কুয়াধতান - কেরতেহ রেলওয়ে ব্যবস্থা (কেকেআরএস), দ্বারা ৭৫ কিমি রেল লাইনের মাধ্যমে কুয়াধতান বন্দর এবং কেরতেহের পেট্রোকেমিক্যাল কমপ্লেক্স মধ্যে দৈনিক রেল সেবা প্রদান করে। উইকিমিডিয়া কমন্সে কুয়ানতান বন্দর সংক্রান্ত মিডিয়া রয়েছে। Location of Kuantan Port (zoom-in view) Satellite Image of Kuantan Port কুয়ানতান বন্দর কনসোর্টিয়াম কুয়ানতান বন্দর কর্তৃপক্ষ
১৯৩৪ নববর্ষ সম্মাননা

১৯৩৪ নববর্ষ সম্মাননা হল নতুন বছরে রাজা পঞ্চম জর্জ কর্তৃক যুক্তরাজ্য এবং ব্রিটিশ নাগরিকদের ভাল কাজের স্বীকৃতি হিসেব সম্মাননা প্রদান। এটি ১৯৩৩ সালের ২৯ ডিসেম্বর ঘোষণা করেছিলেন। নিচে সম্মান, শাখা (নাইট, নাইট গ্রান্ডস ক্রো, ইত্যাদি), পদাধিকার (মিলিটারি, সিভিল, ইত্যাদি) অনুযায়ী প্রাপকদের তালিকা দেওয়া হল। সম্মানিত স্যার ইভেলিন সেসিল গডফ্রে এলটন স্যার বারট্রাম গডফ্রে স্যার উইলিয়াম রিচার্ড মরিস স্যার জর্জ ডগলাস কোচরেন মহামান্য আগা সুলতান স্যার মাহোমেদ শাহ স্যার তেজ বাহাদুর সাপ্রু এডওয়ার্ড মন্টাগু ক্যাভেন্ডিশ, লর্ড স্ট্যানলি "No. 34010". The London Gazette (Supplement). 29 December 1933. pp. 1–18.
খাদ্য নিরাপত্তায় স্বাধীনতা পুরস্কার বিজয়ীদের তালিকা

খাদ্য নিরাপত্তায় স্বাধীনতা পুরস্কার বাংলাদেশে খাদ্য নিরাপত্তায় অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের খাদ্য নিরাপত্তায় অনন্য অবদানের স্বীকৃতি প্রদানের উদ্দেশ্যে ২০১৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ২০১৮ সালে প্রথমবারের মতো মো. আব্দুল মজিদকে “খাদ্য নিরাপত্তায় স্বাধীনতা পুরস্কার” প্রদান করা হয়। স্বাধীনতা পুরস্কার Kantho, Kaler। "স্বাধীনতা পদক পাচ্ছেন ১৬ বিশিষ্ট ব্যক্তি | কালের কণ্ঠ"। Kalerkantho। সংগ্রহের তারিখ ২০১৮-০২-২৫।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৮।
খাদ্য নিরাপত্তায় স্বাধীনতা পুরস্কার

খাদ্য নিরাপত্তায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে খাদ্য নিরাপত্তার ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ, অর্থনীতি ও ক্রীড়া - এই নয়টি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৮ সালে প্রথমবারের মতো মো. আব্দুল মজিদকে “খাদ্য নিরাপত্তায় স্বাধীনতা পুরস্কার” প্রদান করা হয়। স্বাধীনতা পুরস্কার; খাদ্য নিরাপত্তায় স্বাধীনতা পুরস্কার বিজয়ীদের তালিকা। সানজিদা খান (জানুয়ারি ২০০৩)। "জাতীয় পুরস্কার: স্বাধীনতা দিবস পুরস্কার"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৭ সেপ্টেম্বর ২০১৭। স্বাধীনতা দিবস পুরস্কার সর্বোচ্চ রাষ্ট্রীয় পুরস্কার।  ইউআরএল–উইকিসংযোগ দ্বন্দ্ব (সাহায্য) "স্বাধীনতা, একুশে ও রোকেয়া পদকের অর্থমূল্য বাড়ছে"। দৈনিক মানবজমিন। ৪ মার্চ ২০১৬। সংগ্রহের তারিখ ২৭ সেপ্টেম্বর ২০১৭।  "এবার স্বাধীনতা পদক পেলেন ১৬ ব্যক্তি ও সংস্থা"। এনটিভি অনলাইন। ২৪ মার্চ ২০১৬। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক নিলেন মুহিত, গুণসহ ১৫ জন"। বিডিনিউজ টোয়েন্টিফোর ডটকম। ২৪ মার্চ ২০১৬। ২৯ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পদক প্রদানের বিস্তারিত প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ২৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "স্বাধীনতা পুরস্কার পাচ্ছেন ১৫ বিশিষ্ট ব্যক্তি"। দৈনিক যুগান্তর অনলাইন। ১৬ ফেব্রুয়ারি ২০১৭। ১৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কার-২০১৭ বিতরণ করলেন প্রধানমন্ত্রী"। দৈনিক সমকাল অনলাইন। ২৩ মার্চ ২০১৭। ২৪ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৭।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ০৯ অক্টোবর ২০১৭।  এখানে তারিখের মান পরীক্ষা করুন: |সংগ্রহের-তারিখ= (সাহায্য) স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।
রস এডওয়ার্ডস

রস এডওয়ার্ডস (ইংরেজি: Ross Edwards; জন্ম: ১ ডিসেম্বর, ১৯৪২) পশ্চিম অস্ট্রেলিয়ার কটসেলো এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে পশ্চিম অস্ট্রেলিয়া ও নিউ সাউথ ওয়েলসের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। পশ্চিম অস্ট্রেলিয়ার কটসেলো এলাকায় জন্মগ্রহণকারী রস এডওয়ার্ডসের বাবা এডমন্ড এডওয়ার্ডস প্রথম-শ্রেণীর ক্রিকেটে অংশগ্রহণ করেছেন। তিনি উইকেট-রক্ষক হিসেবে দুইবার পশ্চিম অস্ট্রেলিয়ার প্রতিনিধিত্ব করেছিলেন। ১৯৭১-৭২ মৌসুমের শেফিল্ড শীল্ড প্রতিযোগিতায় চারটি সেঞ্চুরি করেছিলেন রস এডওয়ার্ডস। ফলশ্রুতিতে ২৯ বছর বয়সে ১৯৭২ সালে ইংল্যান্ড গমনের সুযোগ পান। সমগ্র খেলোয়াড়ী জীবনে ইংল্যান্ড, ওয়েস্ট ইন্ডিজ ও পাকিস্তানের বিপক্ষে ২০ টেস্টে অস্ট্রেলিয়ার পক্ষে খেলেছেন। ২২ জুন, ১৯৭২ তারিখে ইংল্যান্ডের বিপক্ষে টেস্ট অভিষেক ঘটে রস এডওয়ার্ডসের। প্রথম সুযোগেই নটিংহামে অপরাজিত ১৭০ রান তুলেন তিনি। তবে, পরের দুই ইনিংসে শূন্য রানে বিদায় নিতে হয় তাকে। ১৯৭৪-৭৫ মৌসুমে সফরকারী ইংল্যান্ডের বিপক্ষে নিজস্ব দ্বিতীয় সেঞ্চুরির সন্ধান পান। পার্থের ওয়াকা গ্রাউন্ডে অনুষ্ঠিত ঐ টেস্টে ১১৫ রান তুলেন তিনি। এছাড়াও, ১৯৭৫ সালে লর্ডসে স্বাগতিক ইংল্যান্ডের বিপক্ষে ৯৯ রানে আউট হন। সমগ্র খেলোয়াড়ী জীবনে নয়টি ওডিআইয়ে অংশগ্রহণের সুযোগ হয় তার। তন্মধ্যে, ১৯৭৫ সালের ক্রিকেট বিশ্বকাপে সপ্রতিভ অংশগ্রহণ ছিল রস এডওয়ার্ডসের। ১৯৭৫ সালে ইংল্যান্ডের মাটিতে অনুষ্ঠিত ক্রিকেট বিশ্বকাপের উদ্বোধনী আসরে ইয়ান চ্যাপেলের অধিনায়কত্বে অস্ট্রেলিয়া ক্রিকেট দলের অন্যতম সদস্যরূপে খেলেন। ঐ প্রতিযোগিতায় তার দল শিরোপাধারী ওয়েস্ট ইন্ডিজের বিপক্ষে পরাজিত হয়ে রানার্সআপ নিয়ে সন্তুষ্ট থাকতে হয়। Cricinfo 1975 World Cup stats for Australia রড মার্শ টেরি অল্ডারম্যান ১৯৭৫ ক্রিকেট বিশ্বকাপ দলসমূহ অস্ট্রেলীয় টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা ইএসপিএনক্রিকইনফোতে রস এডওয়ার্ডস (ইংরেজি) ক্রিকেটআর্কাইভে রস এডওয়ার্ডস (সদস্যতা প্রয়োজনীয়) (ইংরেজি)
জনসংস্কৃতিতে গ্রিক পুরাণ

গ্রিক পুরাণের বিভিন্ন উপাদান সাধারণ ও জনপ্রিয় সংস্কৃতিতে অনেকবার দেখা গিয়েছে। মূলত গ্রিক পৌরাণিক কাহিনী প্রাচীন রোমের সংস্কৃতিতে গ্রহণ করা হয়েছিল। রেনেসাঁসের শিল্প এবং ইংরেজি কবিতা, পাশাপাশি চলচ্চিত্র ও সাহিত্য, গান এবং বিজ্ঞাপন সমূহের মধ্যে পুরাতত্বের উপাদান সমূহ ব্যবহার করা হয়েছে। বাইবেল  এবং শেক্সপিয়রের  কাজ সমূহের পাশাপাশি, গ্রীস ও রোমের পৌরাণিক কাহিনী সমুহ বিগত ৫০০ বছর ধরে পশ্চিমা সংস্কৃতিতে "Touchstone" হয়েছিল, এবং তখন থেকেই পশ্চিমা সাংস্কৃতিক আন্দোলন দ্বারা প্রায়ই অন্তর্ভুক্ত করা হয়েছে, বিশেষত রেনেসাঁর কারণে।
ইউনিকোডে সিলেটি নাগরি লিপি

ইউনিকোডে ছিলটি নাগরী লিপি হচ্ছে বাংলাদেশের সিলেটের এবং ভারতের আসাম রাজ্যের কিছু অংশে প্রচলিত সিলেটি ভাষা লেখার জন্য ছিলটি নাগরী বর্ণমালা সমন্বিত একটি ইউনিকোড ব্লক। নিম্নলিখিত ইউনিকোড-সম্পর্কিত তথ্যে ছিলটি নাগরী ব্যবহারের উদ্দেশ্য এবং বর্ণসমূহের বিশেষ অবস্থা বিধৃত হয়েছে: "Unicode character database"। The Unicode Standard। সংগ্রহের তারিখ ২০১৬-০৭-০৯।  "Enumerated Versions of The Unicode Standard"। The Unicode Standard। সংগ্রহের তারিখ ২০১৬-০৭-০৯।
নাদ আলী জেলা

নাদ আলী অথবা নাদ-ই আলী আফগানিস্তানের হেলমান্দ প্রদেশে অবস্থিত একটি অন্যতম জেলা। মার্জা নাদ আলীর অন্তর্ভুক্ত একটি কৃষি জমির জেলা। হেলমান্দ ও অর্ঘন্দাব উপত্যকা কর্তৃপক্ষ কর্তৃক সেচ ব্যবস্থা পরিচালিত হয়ে থাকে। ১১ কিলোমিটার পশ্চিমে একই নামের একটি ছোট শহর হেলমান্দ নদীর রয়েছে। শিন কালে গ্রামের শিশুরা শিক্ষার ক্ষেত্রে দারুণভাবে অগ্রগতি অর্জন করেছে, যেটি মানবিক বিষয়ক সমন্বয় সাধনের জন্য ইউনাইটেড নেশনস অফিস কর্তৃক স্বীকৃত হয়েছে এবং প্রকাশিত হয়েছে। "Settled Population of Helmand Province" (পিডিএফ)। Central Statistics Organization। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ ডিসেম্বর ২০১৫।  "District Profile" (পিডিএফ)। UNHCR। সংগ্রহের তারিখ ৩ আগস্ট ২০০৬। [স্থায়ীভাবে অকার্যকর সংযোগ] The Helmand Valley Project in Afghanistan: AID Evaluation Special Study No. 18 ওয়েব্যাক মেশিনে আর্কাইভকৃত ৮ এপ্রিল ২০১৩ তারিখে C. Clapp-Wicek & E. Baldwin, US Agency for International Development, published December 1983 (pdf) নাদ আলী জেলার মানচিত্র[স্থায়ীভাবে অকার্যকর সংযোগ] (পিডিএফ)
আর্সেনিক বিষক্রিয়া

আর্সেনিক বিষক্রিয়া হলো আর্সেনিক বাহিত রোগ। মানবদেহে যখন আর্সেনিকের মাত্রা অনেক বেড়ে যায় তখন সে অবস্থাকে আর্সেনিক বিষক্রিয়া হিসেবে চিহ্নিত করা হয়। দীর্ঘসময় ধরে আর্সেনিকযুক্ত পানি খেলে এই রোগের প্রাদুর্ভাব শরীরে দেখা যায়। জ্বর, বমি, মাথা ব্যথা, শরীরে অস্বাভাবিক ব্যথা, রক্ত আমাশয় এবং উদরাময়কে এ রোগের লক্ষণ হিসেবে চিহ্নিত করা হয়েছে। 1.    প্রাথমিক অবস্থায় রোগীর গায়ে কালো কালো দাগ দেখা দেয় অথবা চামড়ার রং কালো হয়ে যায়। হাত ও পায়ের তালু শক্ত খসখসে হয়ে যায় এবং ছোট ছোট শক্ত গুটির মত দেখা দিতে পারে যা পরে কালো হয়ে যায়। গায়ের চামড়া মোটা ও খসখসে হয়ে যায়। 2.    পরবর্তীতে চামড়ার বিভিন্ন জায়গায় সাদা, লাল বা কালো দাগ দেখা যায়। হাত ও পা ফুলে ওঠে এবং হাত ও পায়ের তালু ফেটে শক্ত গুটি ওঠে। 3.    সবশেষে কিডনি, লিভার ও ফুসফুস বড় হয়ে যায় ও টিউমার হয়। হাত ও পায়ে ঘা হয় এবং পচন ধরে। চামড়া, মূত্রথলি এবং ফুসফুসে ক্যান্সার হতে পারে আবার কিডনি ও লিভার অকেজো হয়ে যেতে পারে। আবার পেটে ব্যথা, মাথায় ব্যথা, রক্ত বমি ও জন্ডিস হতে পারে। জৈব আর্সেনিক অজৈব আর্সেনিকের চেয়ে কম ক্ষতিকর। সামুদ্রিক খাবার আর্সেনোবেটাইন আকারে কম বিষাক্ত জৈব আর্সেনিকের একটি সাধারণ উৎস। ভোক্তা প্রতিবেদন দ্বারা ২০১২ সালে ফলের রস এবং চালে যে আর্সেনিকের রিপোর্ট করা হয়েছিল তা প্রাথমিকভাবে অজৈব আর্সেনিক ছিল। উচ্চ বিষাক্ততার কারণে, পশ্চিমা বিশ্বে আর্সেনিক খুব কমই ব্যবহৃত হয়। যদিও এশিয়াতে এটি এখনও একটি জনপ্রিয় কীটনাশক। আর্সেনিক প্রধানত পেশাগতভাবে দস্তা এবং তামার আকরিক গলানোর ক্ষেত্রে ব্যবহৃত হয়। আর্সেনিক প্রাকৃতিকভাবে ভূগর্ভস্থ পানিতে পাওয়া যায় এবং উচ্চ পরিমাণে থাকলে তা মানবদেহের জন্য মারাত্মক স্বাস্থ্য হুমকির সম্মুখীন হতে পারে। দীর্ঘ সময় ধরে দূষিত কূপের পানি পান করার ফলে দীর্ঘস্থায়ী আর্সেনিক বিষক্রিয়া হয়। অনেক জলাশয়ে আর্সেনিক লবণের ঘনত্ব বেশি থাকে। Ratnaike, R N (২০০৩-০৭-০১)। "Acute and chronic arsenic toxicity"। Postgraduate Medical Journal (ইংরেজি ভাষায়)। 79 (933): 391–396। আইএসএসএন 0032-5473। ডিওআই:10.1136/pmj.79.933.391। পিএমআইডি 12897217। পিএমসি 1742758 । উদ্ধৃতি শৈলী রক্ষণাবেক্ষণ: PMC বিন্যাস (link) Andersen, Ole; Aaseth, Jan (ডিসেম্বর ২০১৬)। "A review of pitfalls and progress in chelation treatment of metal poisonings"। Journal of Trace Elements in Medicine and Biology। 38: 74–80। hdl:11250/2430866। ডিওআই:10.1016/j.jtemb.2016.03.013। পিএমআইডি 27150911। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Naujokas, Marisa F.; Anderson, Beth; Ahsan, Habibul; Aposhian, H. Vasken; Graziano, Joseph H.; Thompson, Claudia; Suk, William A. (২০১৩)। "The Broad Scope of Health Effects from Chronic Arsenic Exposure: Update on a Worldwide Public Health Problem"। Environmental Health Perspectives (ইংরেজি ভাষায়)। 121 (3): 295–302। আইএসএসএন 0091-6765। ডিওআই:10.1289/ehp.1205875। পিএমআইডি 23458756। পিএমসি 3621177 । উদ্ধৃতি শৈলী রক্ষণাবেক্ষণ: PMC বিন্যাস (link)
রিধিমা ঘোষ

রিধিমা ঘোষ (জন্ম ১৮ জানুয়ারি ১৯৮৯) একজন ভারতীয় বাঙালি চলচ্চিত্র ও টেলিভিশন অভিনেত্রী। তিনি ২০০৭ সালে সঙ্ঘমিত্র চৌধুরীর রাতপরীর রূপকথা চলচ্চিত্রে আত্মপ্রকাশ করেন। তিনি ২০০৯ সালে স্টার জলসায় সম্প্রচারিত টিভি সিরিজ বৌ কথা কওয়ে অভিনয়ের মাধ্যমে টেলিভিশনে আত্মপ্রকাশ করেন। তিনি ২০১১ সালের অন্যতম প্রশংসিত চলচ্চিত্র কৌশিক গঙ্গোপাধ্যায়ের রং মিলান্তিতে অভিনয় করার জন্য বেশ পরিচিতি লাভ করেছেন। রিধিমা তার শিক্ষাজীবন শুরু করেন লরেটো হাউসে ভর্তির মাধ্যমে। তিনি ভবানীপুর এডুকেশন সোসাইটি কলেজ থেকে ইংরেজি সাহিত্যে স্নাতক ডিগ্রি অর্জন করেন। রিধিমা ১৯৮৯ সালের ১৮ জানুয়ারি কলকাতা, পশ্চিমবঙ্গ, ভারতে জন্মগ্ৰহণ করেন। তার বেড়ে ওঠা কলকাতায়। দীর্ঘদিন যাবৎ তার অভিনেতা গৌরব চক্রবর্তী এর সাথে বন্ধুত্ব ও প্রেমের সম্পর্ক ছিল। তাদের প্রথম আলাপ হয় রং মিলান্তি ছবির স্ক্রিপ্ট রিডিংয়ে ৫ই সেপ্টেম্বর ২০১০ সালে। তিনি ২৮ নভেম্বর ২০১৭ সালে গৌরবের সঙ্গে বিবাহবন্ধনে আবদ্ধ হন। তার শ্বশুর হলেন অভিনেতা সব্যসাচী চক্রবর্তী এবং শ্বাশুড়ি হলেন অভিনেত্রী মিঠু চক্রবর্তী। তার দেবর হলেন অভিনেতা অর্জুন চক্রবর্তী। তার একটি পুত্রসন্তান রয়েছে। তার নাম ধীর। রিধিমা ২০০৯ সালে স্টার জলসার মেগাসিরিয়াল বৌ কথা কও-এর মাধ্যমে ছোটপর্দায় আত্মপ্রকাশ করেন। ইতোপূর্বে তিনি ২০০৭ সালে সঙ্ঘমিত্র চৌধুরীর রাতপরীর রূপকথা চলচ্চিত্রে অভিনয় করেন। কৌশিক গঙ্গোপাধ্যায়র রং মিলান্তি চলচ্চিত্রে অভিনয় করে বেশ পরিচিতি লাভ করেন। যেটি ২০১১ সালে বাণিজ্যিকভাবে সফল ও সমালোচক দ্বারা প্রশংসিত হয়। ২০১৪ সালে তিনি কালার্স বাংলার ক্লাসিক গোয়েন্দা টিভি সিরিজ ব্যোমকেশে অভিনয়ের মাধ্যমে ছোটপর্দায় ফিরে আসেন। সেখানে তিনি সত্যবতীর ভূমিকায় অভিনয় করে জনপ্রিয়তা লাভ করেন। "Rang Milanti: 'রং মিলান্তি' টিমের 'রিইউনিয়ন'! নস্ট্যালজিয়ায় ডুব পাঁচ বন্ধুর"। Hindustantimes Bangla। ২০২২-০২-২৩। সংগ্রহের তারিখ ২০২৪-০৬-২০।  "Five interesting things about Ridhima Ghosh"। www.tellychakkar.com (ইংরেজি ভাষায়)। সংগ্রহের তারিখ ২০২৪-০৮-১৭।  "গৌরবের ঠোঁটে ঠোঁট রেখে ভালোবাসা এঁকে দিলেন ঋদ্ধিমা, কেন জানেন?"। News18 বাংলা। ২০২১-১১-২৪। সংগ্রহের তারিখ ২০২৪-০৮-১৭।  "ধুতি-পাঞ্জাবিতে বাবার সঙ্গে টুইনিং, ধীরের মুখে-ভাতের সেলিব্রেশনে গৌরব-ঋদ্ধিমা"। Hindustantimes Bangla। ২০২৪-০৩-১৭। সংগ্রহের তারিখ ২০২৪-০৮-১৭।  "Ridhima Ghosh: 'মাতৃত্বের উপহার', ছেলে ধীরের সঙ্গে Mother's Day পালন, পোস্ট ঋদ্ধিমার"। Aaj Tak বাংলা। সংগ্রহের তারিখ ২০২৪-০৮-১৭।  "Rajkahini premiere a star-studded affair!"। The Times of India। ২০১৭-০১-১২। আইএসএসএন 0971-8257। সংগ্রহের তারিখ ২০২৪-০৯-১৪।  "What's Ridhima's takeaway from 'Dwitiyo Purush'?"। The Times of India। ২০২০-০১-৩১। আইএসএসএন 0971-8257। সংগ্রহের তারিখ ২০২৪-০৯-১২।  "নীলপাহাড়ির রহস্য উন্মোচনে শুরু টেনিদার প্রস্তুতি, প্রকাশ্যে ছবির পোস্টার"। Eisamay। সংগ্রহের তারিখ ২০২৪-০৯-১৪।  ইন্টারনেট মুভি ডেটাবেজে রিধিমা ঘোষ (ইংরেজি)
নাহরি সারজ জেলা

নাহরি সারজ জেলা (পশতু: نهر سراج ولسوالۍ) (জনসংখ্যা: ১১৪,২০০, এছাড়াও মাঝেমধ্যে বলা হয়ে থাকে নহরে সরজ, হচ্ছে দক্ষিণ আফগানিস্তানের হেলমান্দ প্রদেশের একটি জেলা। এখানকার প্রধান পৌরসভা গিরিশক এর জনসংখা হচ্ছে ৪৮,৫৪৬ জন। জাতিগত গঠন বলতে প্রধানত পশতু সম্প্রদায়ের লোকজনের বসতি রয়েছে জেলাটিতে। তালেবানদের সময়ে নাহরি সারজ জেলা নুরজাই গোষ্ঠীর নিয়ন্ত্রণাধীন ছিল। জেলাটিতে আয়ের প্রধান উৎস হচ্ছে কৃষি। এখানকার মাটি অত্যন্ত সমৃদ্ধ এবং চাষাবাদের জন্য সেচ ব্যবস্থা তুলনামূলকভাবে ভাল অবস্থায় রয়েছে। সেচ ব্যবস্থার জন্য মুলত হেলমান্দ নদী, কারেজ এবং নলকূপ থেকে ব্যবহার করা হয়। "Settled Population of Helmand Province" (পিডিএফ)। Central Statistics Organization। ২৬ ফেব্রুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ ডিসেম্বর ২০১৫।  MRRD ওয়েব্যাক মেশিনে আর্কাইভকৃত ৭ জুলাই ২০১০ তারিখে District Profile http://www.aims.org.af/maps/district/hilmand/nahri_sarraj.pdf[স্থায়ীভাবে অকার্যকর সংযোগ] District Map https://web.archive.org/web/20061211123952/http://jemb.org/eng/electoral_system/reg.centers.pdf Actual census data since 2005 year
নিরঞ্জন বড়ুয়া

'নিরঞ্জন বড়ুয়া' (১৯০৪ - ২৭ সেপ্টেম্বর ১৯৪৩) একজন ব্রিটিশ বিরোধী বিপ্লবী এবং শহীদ। নিরঞ্জন বড়ুয়ার জন্ম চট্টগ্রামে। তিনি দ্বিতীয় বিশ্বযুদ্ধের সময়ে মাদ্রাজে সৈন্যবিভাগে কর্মরত ছিলেন। চতুর্থ মাদ্রাজ কোস্টাল ডিফেন্স ব্যাটারিতে অন্তর্ঘাতমূলক ষড়যন্ত্রে জড়িত থাকার অপরাধে ১৮ এপ্রিল ১৯৪৩ খ্রিষ্টাব্দে তাদের ১২ জন সৈনিককে গ্রেপ্তার করে নিরঞ্জন সহ ৯ জনকে মাদ্রাজ দুর্গে কোর্ট মার্শালে মৃত্যূদণ্ড দেওয়া হয়। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, সাহিত্য সংসদ স্বাধীনতা সংগ্রামী চরিতাভিধান - ডাঃ ননীগোপাল দেবদাস
আস-সালাম আল-মালিকি আল-উর্দুনি

আস-সালাম আল-মালিকি আল-উর্দুনি (আরবি: السلام الملكي الأردني, বাংলা: জর্ডানের রাজকীয় সঙ্গীত) হল জর্ডানের জাতীয় সঙ্গীত। এটি ১৯৪৬ সালে গৃহীত হয়। গানের কথা লিখেছে আবদুল-মোমেন রিফাই ও সুর করেছেন আবদুল কাদের আল-তানির। গানের প্রথম সংস্করণটি ছিল খুব ছোট যাতে কিনা শুধু বর্তমান সংস্করণের প্রথম স্তবকটি অন্তর্ভুক্ত ছিল। এরপর থেকে, ক্রমেই জাতীয় সঙ্গীত সম্প্রসারণ করা হয়েছে।